Държавен вестник, бр. 23, 2016 г., стр. 172

СТР.  172	
Д Ъ Р Ж А В Е Н  В Е С Т Н И К 	
БРОЙ  23
информацията и документацията по ал. 1 на 
органите за надзор на пазара по чл. 27, ал. 2 
ЗТИП в определен от тях срок.
(3) По искане на органите по ал. 1 про-
изводителят оказва съдействие при всяко 
предприето действие за отстраняване на 
рисковете, свързани с продуктите, които е 
пуснал на пазара.
Раздел III
Задължения на упълномощения представител
Чл. 24. (1) Производителят може да опреде-
ли писмено свой упълномощен представител.
(2) Упълномощеният представител изпъл-
нява задачите, определени в пълномощното 
от производителя.
(3) Производителят не включва в пълно-
мощното на упълномощения представител 
задълженията по чл. 17, ал. 1 и задължението 
за изготвяне на техническа документация по 
чл. 17, ал. 2.
(4) Производителят включва в пълномощ-
ното на упълномощения представител най-
малко следното:
1. да съхранява на разположение на орга-
ните за надзор на пазара в продължение на 10 
години след пускането на продукта на пазара 
техническата документация и съответно ЕС 
декларацията за съответствие или удостове-
рението за съответствие;
2. при обосновано искане от органите за 
надзор на пазара по чл. 27, ал. 2 ЗТИП или от 
компетентен орган на друга държава членка да 
предостави на тези органи цялата информация 
и документация, необходима за доказване на 
съответствието на даден продукт;
3. по искане на органите за надзор на 
пазара по чл. 27, ал. 2 ЗТИП или на компе-
тентните органи на другите държави членки 
да оказва съдействие при всяко предприето 
действие за отстраняване на рисковете, свър-
зани с продуктите, попадащи в рамките на 
пълномощното му.
Раздел IV
Задължения на вносителя
Чл. 25. Вносителят пуска на пазара само 
продукти, които съответстват на изискванията 
на наредбата.
Чл. 26. (1) Преди да пусне на пазара даден 
продукт, различен от компонент, вносителят 
гарантира, че:
1. производителят е съставил техниче-
ската документация и е провел съответната 
процедура за оценяване на съответствието 
съгласно чл. 10;
2. производителят е изпълнил задължени-
ята си по чл. 19;
3. маркировката „СЕ“ е нанесена съгласно 
чл. 14;
4. продуктът е придружен от копие от ЕС 
декларацията за съответствие и от изисква-
ните документи.
(2) Преди да пусне на пазара даден ком-
понент, вносителят гарантира, че:
1. производителят е съставил техниче-
ската документация и е провел съответната 
процедура за оценяване на съответствието 
съгласно чл. 10;
2. производителят е изпълнил задълженията 
си по чл. 19, ал. 1 и 2;
3. компонентът е придружен от копие от 
удостоверението за съответствие и от изис-
кваните документи.
(3) Вносителят гарантира, че продуктът се 
придружава от инструкции и информация за 
безопасност на български език.
Чл. 27. (1) Вносителят нанася върху про-
дукта своето име и регистрирано търговско 
наименование или регистрирана търговска 
марка и пощенския адрес, на който може 
да се осъществи връзка с него. Адресът се 
представя по начин, разбираем за крайните 
ползватели и органите за надзор на пазара.
(2) Когато изпълнението на задължение-
то по ал. 1 изисква от вносителя да отвори 
опаковката на продукта или когато размерът 
или естеството на продукта не позволява 
информацията по ал. 1 да се нанесе върху 
него, тази информация се нанася върху опа-
ковката на продукта или в документ, който 
го придружава.
Чл. 28. (1) Когато вносителят счита или 
има основание да счита, че даден продукт 
не съответства на съществените изисквания, 
определени в приложение № 2, той не го 
пуска на пазара, докато не бъде приведен в 
съответствие.
(2) В случаите по ал. 1, когато продуктът 
представлява риск, вносителят информира 
за това производителя и органите за надзор 
на пазара.
Чл. 29. Вносителят гарантира, че докато 
отговаря за даден продукт, условията на съх-
ранение или транспортиране не застрашават 
неговото съответствие със съществените 
изисквания, определени в приложение № 2.
Чл. 30. (1) Вносителят съхранява на раз-
положение на органите за надзор на пазара 
копие от ЕС декларацията за съответствие 
или по отношение на компонент – копие от 
удостоверението за съответствие, в продълже-
ние на 10 години след пускането на продукта 
на пазара.
(2) В продължение на 10 години след 
пускането на продукта на пазара вносителят 
гарантира, че при поискване техническата 
документация може да бъде предоставена на 
органите за надзор на пазара.
Чл. 31. Когато счита за целесъобразно 
предвид рисковете, които представлява даден 
продукт, за да осигури защитата на здравето 
и безопасността на крайните ползватели, вно-